
Cap.  f. 

lIii!$toria  iflorlii. 


vitii  scroplmlosi  vestigia  in  antiquorum  nobis 
derelictis  sequimur  monumentis,  saepe  in  iis  ejus 
mentionem  esse  factam  invenimus.  Nam  fieri  nou 
poterat,  quin  frequens  hicce  morbus,  etiamsi  non 
tanta  frequentia  'homines  tum  temporis  invasisse 
concedamus,  quanta  nostris  temporibus,  nimis  ,pro- 
dolor  propensis  ad  eum  procreandum,  excolendum, 
fovendum,  antiquos  medicos  prorsus  latere  potuis- 
set, quum  ejus  signa  et  vestigia  plane  ob  oculos 
versarentur.  'Sic  quidem  Hippocrates*),  Gale- 
nus^),  Jo.  Actuarius*)  aliique  Graeci  de  eo 
disserunt,  nec  minus  Celsus^)  et  alii  Romani  eum 
commemorant.  Recte  jam  Hippocrates  y^oiqahxc, 
(i.  e.  scrophulos)  1.  c.  inter  morbos  puerili  aetati, 
dentitione  superata,  imprimis  infestos  collocat,  et 


1)  Aphor.  III.  26. 

2)  Galenus  d^svov. 

3)  KEQi  Siayv.  na^.  llb.  II.  c.  37. 

4)  Celsus  de  rc  nied.  lib.  II.  c.  1. 

Celsus^),  hunc  H ippocrat is  locum  respiciens 
ait:  At  ubi  aetas  paulum  processit^  (de  dentitionis 
aetate  modo  locutus)  glandulae  et  vertebrarum,  quae 
in  spina  sunt,  aliquo  inclinationes,  strumae,  verru- 
carum quaedam  genera  dolentia,  d.y.Qoyoqhovac,  Graeci 
appellant,  et  pluria  alia  tubercula  oriuntur. 

Neque  hoc  loco  abstinere  possum,  quin  alium 
adhuc  Galeni®)  locum  in  medium  proferam,  ex 
quo  illum  neque  eam  scrophularum  speciem,  quam 
nunc scrophulam  fugacem  Sauvagesii  nominamus, 
latuisse  patet,  dum,  quin  etiam,  ait,  in  collo  et 
secus  aures  saepe  glandidae  intumescunt,  natis  ul- 
ceribus circa  caput,  collum  vel  aliquam  ex  vicinis 
partibus.  Nominant  autem  sic  intumescentes  glan- 
dulas bubones  (/SoejBcovaO  5 quodsi  scirrhosior  earum 
partium  phlegmone  aliquando  fuerit,  struma 
dicitur.  — Apud  Latinos  praeter  Celsum  Scri- 
bonius, Marcellus,  Plinius,  aliique  nostrum 
commemorant  morbum,  strumae  ei  nomen  induentes. 

At  vero  quae  quomodo  se  habeant,  accuratius 
eorum  omnium  scripta  si  intuemur,  brevi  intelligi- 
mus,  multum  adhuc  abesse,  ut  morbi  nostri  naturam 
et  causas  perspexerint,  eumque  a similibus  digno- 
scere sciv^erint.  Non  solum  enim  omnes  colli  tumo- 
res confuderunt,  et  tum  glandulae  thyreoideae  tum 
oflandularum  cono-lobatarurn  intuinescentias  strumae 
nomine  complexi  sunt,  sed  ipsos  scirrhos  cum  sero- 
phulis  in  eandem  classem  redegerunt,  neque  nisi 
molliores,  duriores,  inaequales  distinxerunt,  cujus 
rei  jam  finis  illius  modo  laudati  Galenici  loci  te- 
stis est,  et  ille  supra  laudatus  Hippocratis  aphoris- 
mus,  ubi  yoiqahs^  xai  ra  oDXa.  <jf)Vfiara  1«  c.  Strumae 
et  alia  tubercula  dicit. 

Tribus  autem  pro  ejusmodi  alfectionibus  utun- 
tur Graeci  nominibus,  dS->!v  nempe,  ex  quo  Celsi 


5)  C e 1 s u s 1.  c. 

6)  De  tumoribus  praeter  naturam  cap.  XVII. 

glandulae  fluxere  j et  quo  saepius  leviorem  mali 
gradum  designare  videntur,  yot^ai;  et  ^ov^ov,  quibus 
omnibus  jam  eodem  utuntur  sensu,  jam  autem  va- 
riis verbis  unius  ejusdemque  morbi  varietates  de- 
signant. 

Ex  Graecorum  verbo  yoiQa<;  Latinum  ortum 
est  verbum  scrofula  s.  scropliula  ita  tamen,  ut  quum 
ne  Graeci  quidem  sciverint,  quanam  sumtura  sit 
verbum  yot^a^  significatione,  illud  etiam  Latinos 
latuerit.  Paulus  enim  ab  A egina dicit:  ro  dvo»t« 

7.a5ovaa  (yj  roao^)  '/7  arto  Tcav  yoi^aSav  rter^ov,  17  arto  rm’ 
OTJG3V,  o'rt  noKvxoxov  ^oov,  v,  6x1  xotovxaSe^  oi  yoi^oi  x^a- 

yr:}.ovie’yovaiv.  Idemque  dubium  profert  Jo.  Actua- 
rius*), quam  litem  dijudicandam  qui  suscipere 
velit  permitto. 

Iisdem  fere  tenebris,  quibus  morbum  nostrum 
apud  antiquos  obsessum  vidimus,  diu  adhuc  haesit. 
Arabes  in  Galeni  dictis  acquiescentes  nihil  novi 
de  eo  adjecerunt,  et  multorum  adhuc  saeculorum 
medici  strumam,  scrophulas,  tumores  cysticos,  et 
quos  vis  ejus  generis  tumores  distinguere  nesciunt, 
et  ipsis  Godofr.  Klein  ii®)  temporibus  tenebrae 
nondum  discussae  erant,  quum  ille  scirrhos,  stru- 
mam sive  scrophulam  in  libro  suo  celeberrimo  una 
et  conjunctim  pertractet,  et  strumam  atque  scrophu- 
lam pro  synonymis  accipiat.  Imprimis  autem  Ger- 
manos longius  adhuc  per  tempus  vera  mali  natura 
latuit,  ex.  gr.  Toett  elmann*®)summa  adhuc  imis 
miscet,  dum  strumas  juguli  a scrophulis  non  satis 
distinguit,  sed  utrumque  morbum  pro  eodem  acci- 
piat. 


7)  ITegt  xyj^  yoi^aSoi;  lib.  VI.  c.  35. 

8)  Ile^t  Stayv.  jra3.  lib.  II.  C.  37. 

9)  Interpres  clinicus.  Francof.  et  Lips.  MDXXLIII. 

10)  Dissert.  de  scrofulis  et  morbis  scrofulosis,  Gotting. 
1710. 


8 


Medio  demum  seculo  transito  a Gallicis  et  Aii- 
glicis  medicis  lux  aliqua  morbo  allata  est,  multujn- 
que  sane  ad  perfectiorem  scrophularum  cognitionem 
commentationes  contulere  illae,  quas  ad  quaestionem 
ab  Academia  Hegia  Chirurgorum  Parisiana  de  scro- 
phulis  propositam  conscripsere  viri  Faure,  Bord  eu, 
Charmetton,  Maj  au  It,  Goursand;  nec  minus 
bene  de  iis  meriti  sunt  Anglici  medici,  utpote  qui- 
bus tanta  morbi  in  Anglia  frequentia  inquirendae 
mali  naturae  ansam  dabat.  Ex  Anglicorum  scri- 
ptorum numero  sunt  Wieseman,  Gibbs,  Rich. 
Balton,  Robert  Willan,  Blackmore,  Wil- 
liam  Scott,  Thomas  White,  B.  Bell. 

Novissimis  autem  temporibus  Germani  diligen- 
tissimis  et  accuratis  morbum  nostrum  disquirentibus 
commentationibus  excelluere,  inter  quos  ante  omnes 
est  nominandus  Th.  K ortum,  G.  Ilufeland, 
Jos.  de  Veriiig  et  alii. 


Cachexiae  nomen  si  ulli  morbo  indere  possu- 
mus, certe  vitium  scrophulosum  in  iliis  versatur,  quod 
primum  inter  eas  obtinere  debet  locum.  Cachexias 
enim  si  illas  c.  h.  affectiones  nominamus,  quae  ita 
totam  corporis  reproductionem  turbant,  et  ita  om- 
nes ejus  partes,  imprimis  autem,  quae  plurimum  ad 
corpus  regenerandum  faciunt,  uti  lympham  et  san- 
guinem, depravant  et  iis  tam  mutatam  et  alienatam 


morlii  uotio. 

speciem  Imprimunt  et  Infigunt,  ut  inde  totius  or- 
ganismi a naturali  forma  recedens  quidam  habitus 
enascatur,  et  jam  ex  externo  corporis  habitu  ea- 
rum praesentiam  conjicere  liceat , in  morbum  no- 
strum haec  omnia  maxime  cadunt,  quippe  qui  fere 
totum  organismum  immutationes  quasdam  subire  ju- 
bet et  ejus  partibus  tum  firmis  tum  liquidis  pecu- 
liarem infigit  speciem.  Haud  tamen  apud  omnium 
temporum  medicos  haec  quidem  sententia  viguit^ 
antiquorum  omissis  sententiis,  qui  localem  tantum 
morbum  censerent,  hoc  loco  imprimis  duo  recentio- 
res  nominandi  sunt  scriptores  Anglici  Henning 
et  Goodlad,  qui  scrophulas  uno  ore  ad  locales  af- 
fectiones, externis  rebus  nocivis  effectas  referunt^ 
quam  malis  autem  hanc  suaan  sententiam  fulciant 
argumentis  post  in  recensione  variarum  de  scrophu- 
lis  allatarum  sententiarum  videbimus.  At  aliud 
adhuc  de  morbo  nostro  sententiarum  est  dissidium, 
quaenam  ei  sint  adnumerandae  affectiones,  quae  ab 
eo  dirimendae.  Nonnulli  enim  non  nisi  fflandularum 
conglobatarum  intumescentias  huc  referendas  esso 
censent,  alii  et  hercle  optimo  jure  et  Rhachitidem, 
Tineam  capitis  s.  Porriginem  favosam,  larvalem  et 
ceteras  ejusmodi  affectiones  cutaneas  scrophulosae 
esse  originis  censent,  alii  et  Atrophiam  infantum 
huc  referunt. 

Haud  mihi  in  hac  opinionum  dissensione  er- 
rasse videor,  si  Schoenleinii^)  sententiae  accedo, 
quocum  optimi  consentiunt  de  hoc  morbo  scriptores, 
ut  Th.Ko  rtum,  Hufeland  aliique,  qui  scrophu— 
losin  esse  statum  morbosum  annuit,  qui  glandulas 
lymphaticas,  membranas  mucosas,  cutem  externam, 
telasque  cartilagineas  et  osseas  obtineat,  secretio- 
nes naturales  commutet,  propriam  gignat  materiem 


1)  Schcinlein  Pathologie  und  Therapie;  zweite  Auflage 
Bd.  III.  p.  64.  etc. 

scrophulosam  et  vitam  animalem  ad  paulo  humiliorem, 
vegetabili  propiorem,  gradum  transducat.  Ad  hunc 
igitur  ambitum  sequentibus  morbum  perscrutabimur. 


Cap.  III. 

De  diatliesi  scrophiilosa. 

Quum  igitur  scrophulae  non  sint  morbus  topicus^  sed 
cachexia,  ex  certa  productionis  quadam  alienatione 
totum  que  corpus  obsidente  causa  profecta,  perspicuum 
est,  fieri  non  posse,  quin  totus  corporis  habitus  ea  muta- 
tionem seu  certam  formationem  subeat,  quam  habitura 
scrophulosum  s.  diathesin  scrophulosam  medici  nomi- 
nant. Quaeri  autem  potest,  utrum  haec  quidem  formatio 
causa  sit  imminentis  cachexiae,  an  sequela  in  cor- 
pus jam  receptae,  adhucdum  latentis,  ct  ut  mani- 
festetur res  nocivas  exspectantis' labis  scrophulosae. 
Non  hic  quidem  habitus  semper  ad  summam  usque 
normam  expressus  est,  sed  saepius  plura  aut  plu- 
rima symptomata  desunt,  praesertim  si  malum  non 
ad  summum  provectum  est  fastigium,  aut  si  malum 
influentibus  gravissimis  rebus  novicis,  quae  ipsae 
sufficiunt,  diathesi  haud  etiam  magna,  procreatum 
est.  At  non  desunt  scriptores,  qui  talibus  innisi 
exemplis  omnem  diathesin  scrophulosam  ad  irritum 
redigere  studeant,  vanasque  esse  imaginationes  ex- 
clament, quique  rebus  nocivis  tantum  tribuant,  ut 
dispositionem  ad  morbum  propriam  non  necessarium 
arbitrentur.  Quibus  quidem  objiciendum  est,  cur 
saepe  rebus  nocivis  quam  maxime  fieri  potest  se- 

tlulo  et  diligenter  evitatis,  morbus  tamen  vix  supe- 
rabili vehementia  tales  prodolor  nimia  diathesi  in- 
structas infantes  invadat?  Ceterum  in  juniorem 
fere  solam  aetatem  habitus  perspicue  scrophulosus 
cadit,  in  adultis  vix  potest  animadverti,  saltem 
signa  hic  longe  sunt  obscuriora,  quin  haud  pauca 
eorum  prorsus  desiderantur. 

Vertitur  autem  haecce  diathesis  imprimis  in 
magna  corporis  debilitate,  laxitate  et  infirmitate,  quae 
dum  corpus  ineptum  reddunt  ad  superandas  influen- 
tes res  nocivas,  eo  aptius  ad  cachexiam  in  se  re- 
cipiendam. 

Perspicuum  autem  ita  institutum  corpus  hisce 
fere  signis  est: 

Capillis  scrophulosi  plerumque  sunt  moll\bus, 
albis,  pulchris,  homines  etiam  capillis  rufis  vel  fla- 
vis gaudentes  prae  aliis  scrophulis  obnoxii  esse  so- 
lent, neque  vero  capillos  nigros  immunem  reddere 
docet  pauperculorum  Judaeorum  scrophulosa  proles. 
Cutis  tenera,  glaberrima,  multis  imprimis  in  pal- 
pebris et  narium  radice,  fronteque  venis  magnis 
pellucentibus  instructa  constantius  est  signum,  ex 
quo  vetulae  praematuram  subiturum  esse  infantem 
mortem  praesagire  solent,  dum  dicunt:  das  Kind 
hat  den  Kirchhof  auf  der  Nase.  Facies  imprimis 
apta  est  ad  documenta  cachexiae  suppeditanda. 
Color  ejus  in  plurimis  praecipue  circa  genas  amoene 
roseus,  quin  rubicundus  est,  in  aliis  vero,  secunda 
nempe  morbi  nostri  varietate,  post  determinanda 
cachecticus,  pallidus  ochroleucus  est.  Praeterea 
seniper  facies  inflata  paululum  et  quasi  oedematosa 
cernitur,  sive  rubeat,  sive  palleat,  idque  imprimis 
circa  genas  usque  ad  aures,  deiude  in  palpebris 
apparet. 

Oculos  magnos,  splendentes,  pulcherrimos 
in  scrophulosis  permultis  observaveris,  in  altera  au- 
tem cachexiae  specie,  in  mesenterica,  in  atrophiam 
vergente,  oculi  potius  languidi,  nitore  orbati,  la- 

crymosi,  in  inferiori  palpebra  semicirculo  inflato, 
coeruleo  vel  livido  conspiciuntur. 

Ex  praecipuis  vero  cachexiae  signis  in  oculo 
occurrentibus  est  mydriasis  seu  pupilla  dilatata, 
insuetaque  ejus  nigredo.  Cujus  rei  causa  sine  du- 
bio in  imo  ventre  latet,  mirabile  enim  caput  inter 
et  abdomen  necessitudinis  vinculum  intercedit,  ita 
ut  irritamenta  cujusque  generis,  in  abdomine  collo- 
cata e.  g.  in  gastroenteritide,  vario  modo  oculos 
afficere  possit,  quod  ex  nervi  sympathici  cum  gan- 
glio ophthalmico  s.  ciliari  conjunctione  explicandum 
videtur.  Saburrae,  vermiumque  testem  esse  mydria- 
sin  jam  dudum  observarunt  medici.*)  Inde  etiam 
fit,  ut  mydriasis  ne  v’’estigium  quidem  adsit  in  iis 
scrophulosis , quorum  abdomen  non  evidenter  idem 
affectum  est.  Ceterum  oculos  scrophulis  multiplici 
ratione  affici  constat,  recteque  monet  B.  B e 1 1^)  scro- 
phulas  oculis  magis  quam  ulli  alii  parti  infestas  esse. 

Nasi  crassities^)  apud  scrophulosos  sueto  major, 
ex  praecipuis  autem  atque  constantissimis  fere  si- 
gnis est  labii  superioris  tumor^),  qui  ad  inferiorem 
septi  et  alarum  narium  partem  saepe  porrigitur, 
quae  quidem  tumescentia  aut  saepe  recurrit,  aut 
assidua  est.  Carmichael^)  contra  narium,  la- 
biique superioris  tumorem  praecissum  pro  signo 
sordium  gastricarum  habet,  saepeque  eum  vidisse 
affirmat,  ubi  omnis  scrophularum  suspicio  prorsus 
abfuerit,  et  Home»)  tumescentiam  illam  magis 


*)  P.  Frank,  de  curandis  hominum  morbis  Tom.  X.  g.  906. 

2)  Lehrgebaude  d.  Wundarznejkunst.  Bd.  II J.  p.  231. 

3)  Max.  StolI  praelecfc.  in  div.  morb.  cbron.  ed.  Eycrcl 
pag.  32. 

4)  Carmichael,  Henning  und  Goodiad:  Uebcr  die 
Scrofelkrankheit  iiach  dem  Engl.  Leipzig  1818.  v. 
Choiilant  p.  152. 

5)  Carmichael  I-  c.  p.  2. 

H)  Home  Clinicai  experimciits  and  hisloiic»  p.  465. 

osse  continmim  et  certum  vermium  symptoma  con- 
tendit, quam  ullum  aliud,  idquo  obviam  nobis  esse, 
ubi  cetcroquiii  cachexiae  scropliulosae  ne  vestigium 
quidem  adsit. 

Totum  vero  caput  praesertim  ad  occiput  inter- 
dum in  scrophulosis  sueto  majus  apparet,  fonticuli 
legitimo  tempore  non  daudunlur,  saepeque  totius 
capitis  mollities  atque  incurvatio  accedit,  Haecce 
capitis  aucta  magnitudo  per  totam  plerumque  vitam 
superest,  saepius  autem  naturae  beneficio  abolescit 
tempore.  Proprium  autem  illud  scrophulosis  caput 
adauctum  retardationi  tribuendum  est  formationis 
ad  normam  naturalem  progredientis.  Embryonis 
enim  caput  eo  magis  mole  sua  ceterum  fere  totum 
corpus  adaequat,  quo  ipsum  immaturius  est,  et  de- 
mum quo  modo  ceteri  corporis  volumen  augetur, 
ejusque  partes  excoluntur,  eodem  modo  illud  im- 
minuitur et  solidius  fit. 

Ceterum  scrophulosis  collnm  breve,  frons  curta 
et  angusta,  tempora  pressa,  amplae  lougaeque  ma- 
xillae tribuuntur  a scriptoribus’),  quod  tamen  minus 
ab  ossium  conformatione,  quam  ex  tola  partium 
mollium,  ea  obtegentium,  inflatione  proficiscitur.  Nam 
glandulis  non  tumidis  saepe  longum  collum  inve- 
nias, quod  quidem  in  phthisi  pulmonum  tubercu- 
losa saepe  ex  scrophulosa  cachexia  natales  ducente 
signum  est  fere  constans. 

Totum  scrophulosorum  corpus  bene  quidem  primo 
adspectu  alitum  esse  credas,  quum  sint  membra 
turgida , magnum  exhibeant  ambitum , et  quasi 
carne  scatentia  formosam  exhibeant  speciem,  at  si 
manu  exploras,  laxum  et  molle  invenias,  non  solida 
carne  amplitudinem  membrorum  constituente,  sed 
liquido  latice  in  tela  cellulosa  deposito. 

At  non  minus  saepe  maximam  invenias  ma- 


7)  Guido  de  Chaiiliac  chirg.  p.  79.  Severinus  de 
recond.  abscesa.  nat.  lib.  IV.  cap.  VI.  p.  169. 

ciem  et  languorem  totius  corporis,  quum  enim  me- 
senterium ex  morbo  laborat  abdomeiique  glauduli«i 
infarctis  scatet.  Jam  vero  scrophulosi  bono  ingenio, 
judicio  acri,  animoque  vivaci  excellunt,  in  vultuque 
distincte  expressa  legitur  maturae  quaedam  animi 
perfectio,  in  aliis  vero  vultus  aliquid  senile  et  serii 
habet,  morosi,  tristes  sunt,  alii  denique  stupiditate, 
torpore  mirabili  excellunt.  Haec  animi  matura  per- 
fectio inde  mihi  originem  ducere  videtur,  quod 
systema  vegetativum  non  ad  tam  altae  animalisa- 
tionis  gradum,  quo  deberet,  excultum  est,  ita  ut 
inde  quasi  libera  ad  ingenii  vires  augendas  ner- 
viorum vis  accedat,  et  praeponderantia  quaedam 
mentis  exoriatur.  Ceterum  et  cerebrum  hujus  mi- 
noris animalisationis  particeps  esse  potest,  ubi  illam 
stupiditatem  et  torporem  deprehendis,  animi  vigo- 
rem desideras.  Certe  mihi  res  ita  melius  quam 
cerebri  majore  massa,  quae  per  se  animi  vires  non 
auget,  explicari  videtur,  aut  si  uti  alii  v olunt,  lym- 
phae acrimonia,  tam  dubiosa,  cerebrum  irritari  et 
ad  majorem  actionem  stimulari  dicamus. 

IIoc  loco  adhuc  memorandum  est,  in  scrophu- 
losis  saepe  praematurum  excitari  genitalium  quen- 
dam  vigorem , unde  aegroti  ad  onaniticum  vitium 
iuclinant,  aut  mature  Veneri  se  dant;  v^el  a per- 
multis autoribus  in  ipsis  tenellis,  adeo  quin  in  an- 
nuis infantibus  aliquid  onaniae  simile  observatum 
est.  Si  abdomen  glandularum  et  vd.scerum  infar- 
ctibus scatet,  quorum  consuetum  esse  .symptoma 
constat,  ex  illarum  mechanica  genitalium  internarum 
irritatione  haec  salacitas  declarari  potest,  illorum 
autem  absentia  magis  perversum  membranae  muco- 
sae, partes  sexuales  obducentis,  secretum  in  culpa 
esse  suspicer,  quum  membranarum  mucosarum  se- 
creta a normali  blanda  sua  natura  in  .scrophulosis 
facile  recedant. 

In  corpore  hacce  diathesi  scrophulosa  perspicuo, 
quod  tamen  adhuc  morboso  onmi  evidenti  affectu 

liberum  esse  potest,  accidentibus  causis  nocivis, 
seu  dummodo  satis  expressus  sit  iste  habitus,  magna 
igitur  adsit  dispositio,  sine  perspicuo  quidem  noxa- 
rum' adjumento  cachexia  vim  suam  exserere  incipit. 


Cap.  IV. 

De  materie  scropliiilosa. 

Cachexiae  scrophulosae  hoc  quidem  cum  aliis 
cachexiis  ut  scirrhosa  et  cancrosa,  arthritide  com- 
mune est,  ut  pathica  quaedam  nova  materies,  ma- 
teries scrophulo  sa®),  ex  ea  natales  ducat.  Ma- 
gna est  setentiarum  varietas  de  modo  isto,  quo  ena- 
scatur materies  illa,  ita  ut  dicere  possis  tot  esse 
sententias  quot  efferant.  Plurimi  eo  consentiunt, 
esse  lympham  ullo  modo  depravatam,  quae  stagnet, 
in  glandulis  lymphaticis  tumescentias  scrophulosas 
efficiat,  systema  lymphaticum  a priori  et  per  se 
ipsum  laborare  dicunt,  magna  atonia  et  debilitate 
cum  adaucto  erethismo,  aut  torpore  affectum  esse, 
lympham  continentium  partium  culpa  depravari,  acri- 
moniam concipere,  sic  materiem  scrophulosam  enasci. 

Triplici  autem  modo  haec  nova  materies  ex- 
oriri potest,  aut  enim  est  ipsa  ulla  ratione  depra- 
vata lympha,  aut  ex  materiebus  constat,  quae  ex 
corpore  eliminandae,  in  eo  retentae  sunt,  et  quibus 
jam  organismus  se  liberare  studet,  aut  denique  om- 
nino nova  est,  ita  ut  dum  organismus  ingesta  iii 


8)  Schonlein  1,  c.  p.  60. 

sibi  homogeneas  substantias  digerere  et  commutare 
debebat,  organorum  secernentium  vitio  et  errore  in 
illam  commutet,  gastrica  igitur  organa  ejus  materiae 
fabrica  essent,  chylus  jam  depravatus  esset. 

Systema  lymphaticum  primarie  in  cachexia 
scrophulosa  laborare,  ejusque  culpa  lympham  cor- 
rumpi mihi  non  probandum  videtur,  multo  potius 
ceterorum  systematum  culpa  actionem  subire  coa- 
ctum est,  ad  quam  a natura  non  est  constitutum. 

Duae  imprimis  constituendae  sunt  species  seu 
gradus  mali,  qui  vario  modo  se  habent.  Alter 
istum  complectitur  statum,  ubi  aut  glandulae  con- 
globatae, non  ad  systema  chylopoeticum  pertinen- 
tes, afficiuntur,  aut  morbus  exanthematum  forma, 
ut  Porriginis  favosae,  larvalis  etc.  apparet.  In  hoc 
gradu  organa  gastrica  aut  omnino  non,  aut  leviter 
tantum  et  secundarie  laborant,  digestio,  chylificatio 
bona  et  normalis , omnes  organorum  gastricorum 
actiones  bene  cedunt,  materies,  quae  sanguini  im- 
miscentur quo  debebant  modo  mutatae  et  praepa- 
ratae sunt.  Sed  materies  illae,  quae  ex  corpore 
deducendae  sunt,  mala  excernentium  organorum 
actione  retinentur,  sanguini  iterum  immiscentur  et 
eum  depravant,  Materies  autem,  ad  vitam  produ- 
cendam haud  amplius  aptae  vario  modo  in  corpore 
retineri  possunt. 

Primum  enim  cutis  secretio  aut  naturali  ad  se- 
cretionem non  apta  conditione,  aut  causis  externis, 
ut  squalore,  sordibus  aut  refrigerio,  aere  humido, 
frigido  impedita  esse  potest,  deinde  etiam  ex  dia- 
thesi  debiles  thoracis  musculi  respirationem,  quo 
deberent  justo  modo  adjuvare  non  possunt,  tum 
saepe  etiam  ipsi  pulmones,  primae  formationis  vitio 
parvi,  compressi  respirationi  tam  altae  et  forti  non 
favent,  quam  opus  esset,  et  hoc  modo  fit,  ut  magna 
materiarum,  imprimis  carbonii  et  hydrocarbonii  co- 
pia, quae  ex  corpore  ejicienda  erat,  retineatur. 

Natura  autem  medicatrix,  dum  earum  praesen- 

tiam  diutius  perferre  non  potest,  eodem  modo,  quo 
in  aliis  casibus  post  refrigerium  oedema  ut  crisin 
actione  vicaria  telae  cellulosae  efficit,  conatum  il- 
lum criticum  parat,  qui  cachexiae  scrophulosae  phae- 
nomenis cernitur. 

Lympham  viscidam,  nimis  coagulabilem  tan- 
tum stagnare,  acrimonia  sua  glandulas  ad  spasticas 
'contractiones  excitare,  coagulare,  et  glandulas  ob- 
turare tum  autocratiae  naturae  prorsus  contrarium, 
tum  jamdudum  experimentis®)  refutatum  est,  quum 
mercurius  vivus  ejusmodi  glandulas  permigret,  unde 
patet  carum  canaliculos  non  esse  obturatos. 
Multo  potius  .vera  est  secretio,  qua  deponitur  scro- 
phulosa  materies,  et  dummodo  vires  adhuc  vigeant, 
naturam  illas  materies  ex  corpore  ejicere  studere 
in  Porrigine  videmus.  Ex  sanguine,  qui  jam  illa 
materie  repletus  est,  ea  una  cum  ceteris  ejus  par- 
tibus in  circulatione  deponitur,  vasis  lymphaticis 
recipitur,  et  glandulae  lymphaticae,  quae  certe  ad 
eum  finem  constitutae  sunt,  ut  lympha  in  iis  peni- 
tiorem et  accuratiorem  mixtionem  perferat  et  subeat, 
eam  secernunt,  ita  ut  canaliculis  glandulas  consti- 
tuentibus in  telam  cellulosam,  illos  conjungentem 
quasi  transudetur. 

Altera  scrophularum  species  est  ea,  quam  me- 
seraicam  nominant  Th.  K ortum*®),  Schoenlein, 
Henning**)  et  quam  hi  et  jam  Sauvagesius 
tamquam  peculiarem,  valde  ab  illa  variam  speciem 
considerant. 

In  hac  specie  organa  gastrica  gravissime  la- 

9)  Soemmering  zu  Baillie’s  Ariatomie  des  krankhaften 
Baues  von  einigen  der  wichtigsteu  Tlieile  im  ni.  K. 
p.  233.  Blumenbach  Instit.  pitysiolog.  §.  431. 

10)  Th.  Kortum  Commentatio  de  vitio  scrofuloso  quique 
inde  pendent  morbis  secundariis.  Lemgo,  T.  III.,  p. 
II , pag.  213. 

11)  Heuning  I.  c.  pag.  89.  sq. 

borantia,  et  penitus  quod  actionem  corrupta,  chylum 
parant  pravum,  non  ad  id  animalisationis  fastigium 
provectum,  quod  opus  est,  ut  ad  organismum  bene 
nutriendum  aptus  sit,  carbonium  praevalet,  azotum 
deest.  Hic  ubi  chylus  pravus  fabricatur,  totum 
organismum  funditus  labefactatum  graviterque  cor- 
reptum videmus,  Atrophia,  Hliacliitis  adest,  ubique 
autem  glandulae  mesenterii  affectae  et  tumidae  sunt. 
Etiam  hic  in  iis  idem  processus  ac  antea  exposui, 
locum  habet,  actione  vicaria  quantum  fieri  potest 
glandulae  mesenterii  chylum  rectificare,  ad  normam 
reducere  student,  alienas  illi  immixtas  materies  ex- 
cernunt, quibus  ipsae  tumidae  fiunt. 

Ceterum  duae  hae  species  scrophiilarum  in  uno 
aegroto  conjunctim  adesse  possunt,  tum  glandularum 
mesenterii  ut  ceterarum  tumores  existere  videmus. 

Jam  vero  de  scrophulosae  materiae  natura  agamus. 

Haec  autem  materies  non  omnino  eadem  est, 
sed  ex  organis,  quae  sibi  cunabula  quaesivit,  varia 
forma  apparet.  In  glandulis  lymphaticis  deposita 
liomog:eneam.  albidoflavam.  friabilem,  mollem  massam 
exhibet,  pingui  caseo  quod  consistentiam  attinet 
similem,  nec  nervis,  nec  vasis,  nec  capsula  alia  in- 
structa est,  ac  ea,  quam  tela  cellulosa,  in  quam 
effusa  est , constituit.  Formam  peculiarem  et  sibi 
constantem  non  habet,  sed  haec  ex  forma  et  stru- 
ctura organi,  quo  deposita  icst,  pendet.  Albumini 
similis  est,  et  majorem  ad  partem  ex  eo  constituta 
esse  videtur,  azotum  in  illa  aut  omnino  non,  aut 
perpaucum  deprehenditur.  De  Hac  ne  eam  in 
mesentericis  glandulis  albam  describit,  aut  griseam, 
aequabilem,  crassam,  pulte  duriorem,  molliorem  lardo, 
in  meditullio  verae  pulti  similem.  In  aliis  glandulis 
albidior  erat,  in  nonnullis  voluti  calx,  aquae  mixta 
apparebat,  digitis  nullam  exhibens  asperitatem. 
Henni  ng  in  mesentericis  glandulis  magis  steato- 
matosam  eam  exhibere  massam,  cui  saepe  pus  im- 
mixtum sit,  contendit. 

A membranis  mucosis  secernitur  instar  muci 
vitrei,  albuininosi,  flaviusculi,  viscidioris  ac  in  aliis 
blennorrhoeis,  pellucidi,  saepius  in  griseum  vergen- 
tis, singulari  acritate,  partesque  adjacentes,  ipsam- 
que  epidermidem  corrodentis. 

Si  cutis  externa  ad  eliminandam  scrophulosam 
materiem  in  usum  vocatur,  haec  spissi,  viscidi,  se- 
mipellucidi  humoris  specie  exsudatur,  quae  aeris 
contactu  congelescit  et  variae  formae  crustas  com- 
parat, quarum  accuratiori  descriptioni  supersedeo, 
quum  hice  affectus  satis  innotuerint.  Imprimis  au- 
tem-calvariorum  et  faciei  sedem  istas  Sibi  conqui- 
rere exsudationes,  eo  magis  notabile  videtur,  quod 
et  collum  maxime  glandularum  tumescentiis  infes- 
tatur. 


Cap.  V. 

De  variis  cachexiae  scrophu-< 
losae  formis. 

Jam  vero  ad  singulas  cachexiae  Scrophulosae 
formas  animum  advertamus,  et  hoc  loco  nobis  per- 
pendendam erit,  quo  modo  ea  infestet: 

I.  glandulas  lymphaticas;  scrophulae  proprie  siC 
dictae  s.  lymphaticae; 

II.  membranas  mucosas;  blennorrhoea  scrophulosa; 

III.  cutem  externam;  Porriginis  variae  species; 

IV.  telam  cartilagineam  et  osseam ; 

Rhachitis,  Paedarthrocace  s.  spina  ventosa^ 
tumores  articulationum  albi^ 

I.  Scrophulae  proprie  sic  dictae  s.  lymphaticae. 

A,  Scrophulae  vulgares  s,  externae, 

Quamdiii  glandulae  lymphaticae  corporis  su- 
perficiei viciniores  integrae  sunt,  nulloque  vitio  la- 
borant, nil  nodosi,  elati  aut  asperi  0 neque  oculis 
in  illis  conspici,  neque  manibus  tangi  potest;  si  au- 
tem vitii  scrophulosi  labem  concipiunt,  tument,  no- 
dum laevem,  primo  indoleutem  exhibent,  varii  ex 
glandulae  magnitudine  voluminis.  A parvis  ut  plu- 
rimum initiis  paulatim  increscunt,  sique  quas  in  cor- 
pore deprehendimus,  diutius  plerumque  jam  adfuere. 

Primo  mobiles  sunt,  molles,  laeves,  prorsus 
indolentes  aut  leviter  tantum,  si  tetigeris. 

Hocce  stadium  irritationis  a nonnullis  no- 
minatur. 

Stadio  secundo  paulatim  increscunt,  et  quo  ma- 
gis volumine  augentur,  eo  firmiores  evadunt,  quippe 
quod  jam  inflammationem,  quamvis  lentam  et  tar- 
dam conceperint,  unde  fit,  ut  cum  partibus  adja- 
centibus, cute  imposita,  et  inter  se  concrescant,  immo- 
biliores evadant,  saepeque  formam  irregularem  et 
inaequalem  sibi  concilient.  Denique  cutis  super- 
imposita rubescit , rubore  in  colorem  violaceum 
vergente.  Interdum  vas  lymphaticum  ad  glandulam 
tumidam  porrectum , tamquam  tensam  chordam 
per  cutem  digitis  sentire  contigit. 

Tertio  stadio  inflammatio  in  suppurationem  tran- 
sit 5 qui  autem  transitus  lentus  neque  omnibus  in 
partibus  aequalis  fit,  ita  ut  alio  loco  magnam  ad- 
huc duritiem,  afio  collectum  jam  pus  percipias. 
Tandem  cutis  attenuatur,  rumpitur,  pus  editur. 


1)  Henning  I.  c.  p.  93. 

2)  Schoeni  ei  11  1.  e.  p.  81. 

3)  Soeramering,  Progr.  rie  cognit.  siibtil. systeniat.  lyinpli. 

in  med.  usum.  Casseliis  1779. 


21 


Plerumque  plures  parvae  oriuntur  aperturae, 
cute  attenuata  deinde  in  unam  confluentes.  Humor 
effluens  initio  quidem  puris  speciem  refert,  haud 
tamen  bene  coctum,  sanguine  immixto  coloratum, 
albis  crassamentis  mixtum,  vel  immixta  scrophulosa 
materie  lentum  et  grumosum  est.  Materies  in  dies 
minus  purulenta  evadit,  sed  tenuis,  aquosa,  icho- 
rosa;  serum  quasi  mucosum  sistit,  parvis,  albis 
frustulis,  lactis  coagulum  aemulantibus  remixtum. 

Basis  autem  saepe  dura  et  renitens  manet,  et 
sic  ulcera^)  aegre  sanabilia,  sinuosa,  fistulosa  exis- 
tunt,  quae  flaccidis,  pallidis,  a partibus  inferioribus 
solutis,  inaequalibus,  serratis,  callosis,  interdum,  non 
semper  dolorificis  marginibus  instructa  sunt,  ulcera’ 
torpida  aut  erethica,  ad  sanationem  pigra.  Quippe 
glandula  semicorrupta,  vel  dum  interea  ulcus  telam 
cellulosam  depascit,  interstitia  remanentia,  consoli- 
dationem impediunt,  quae  vix  fieri  potest,  nisi  aut 
natura  aut  arte  penitus  corruptae  glandulae  partes, 
et  margines  plane  ab  inferioribus  partibus  soluti, 
removentur.  Optimo  casu  sanat  tandem  ulcus,  resi- 
duis tantummodo  cicatricibus  semper  tamen  foedis, 
pallidis,  glabris,  passim  quoque  rugosis,  contractis, 
per  totam  vitam  persistentibus,  vel  foveis  profun- 
dis, ingentibus,  cartilaginosis. 

Hic  autera  tumescentiarum  decursus  non  sera- 
per  idem  est,  id  quod  ex  causis  magis  vel  minus 
nocivis,  ex  diathesi  ad  alfeCtus  scrophulosos  magis 
vel  minus  pronos  aegrotos  reddentibus,  ex  cura 
adhibita  pendet. 

Systema  lymphaticum  jam  per  se  tarda  et 
lenta  actione,  et  minore  vitalitate  perspicuum,  tar- 
dum decursum  jam  per  se  ponit.  Haud  raro  in 
primo  aut  secundo  stadio  multos  perseverat  menses 
glandula  tumida,  modo  vix  intra  sex  menses  ma- 


4)  Rust,  Helkologie  p.  228.  sq.  B.  Bell,  Ablumdluag 
von  den  Gcschwiireu.  Leipzig  1192.  p.  215. 


22 


turatio  absolvitur,  tnodo  autem  intra  tres  hebdoma- 
des totius  morbi  decursus  finitur.  Ex  hoc  celeriori 
aut  tardiori  decursu  auctores  serophulas  in  acutas 
et  chronicas  diviserunt,  quarum  priori  formae 
Angliae  et  Americae  medici  ex  febri  eam  comi- 
tanti febris  iiifantum  remittentis  nomen  indidere.  — 
Ceterum  singula  supra  constituta  stadia  pro  tot 
gradibus  mali  accipi  possunt,  in  primo  aut  altero 
saepius  aut  arte  aut  natura  discutiuntur;  alias  au- 
tem morbus  vix  priora  stadia  attingit,  sed  statim 
in  suppurationem  transit. 

Ad  primum  quasi  gradum  accedit  illa  a Sau- 
vagesio  constituta  varietas,  scrophula  fugax,  ex 
irritamentis  ad  glandularum  vicinitatem  positis,  pro- 
ficiscens, quibus  remotis  evanescit. 

Quamquam  nulla  fere  corporis  pars,  glandulis 
lymphaticis  instructa,  scrophulosae  affectionis  immu- 
nis est,  tamen  quasi  sunt  loca  classica,  quae  prae-^ 
cipue  obsidentur,  et  inter  haec  imprimis  glandulae 
ad  latera  colli,  in  regione  cervicis,  pone  aures,  et 
sub  mento  positae,  axillares,  et  inguinales,  quas 
jam  Celsus*)  designat.  Henning»)  autem  con- 
tendit, ex  sua  quidem  experientia  rarissime  tantum, 
vel  potius  nunquam  vere  scrophulosis  affectibus  glan- 
dulas axillares  et  inguinales  infestari,  semper  istas 
tumescentias  aliis  irritamentis  excieri;  cui  quidem 
ceterorum  omnium  experientia’)  oppugnat.  Interdum 
unius  tantum  loci  glandulae  laborant,  inde  decursa 
ibi  finito  ad  alium  transit  affectus,  et  totum  sensim, 
peragrat  corpus,  ut  nulla*)  fere  corporis  pars  im- 
munis maneat. 

5)  Celsus,  de  ined.  lil)^  v.  c.  28.. 

6)  Henning  1.  c.  p.  93. 

7)  Vide  Busfa  Handbuch  der  Cliirurgie,  Bd.  I.  p.  258., 
ubi  tumoris  glandularum  axillarium  scrophulosi  mentio 
fit,  capiti  infantili  magnitudine  adaequantis  et  brachia 
longe  a corpore  arcentis. 

8)  DeHaene,  Uat.  med.  ed.  II.  Cap.  XI.  p.  149. 


Pueri  hac  scrophularum  forma  laborantes  pul- 
chri plerumque  sunt,  laxus  quidem  et  imbecillis 
totius  corporis  habitus  est,  sed  nulla  macies  appa- 
ret, plenum  potius  et  succulentum  est  corpus,  cutis 
olaberrima , facies  bene  colorata,  animus  hilaris, 
vividus,  bonum  plerumque  ingenium.  Nec  digestio 
multum  vitiata  est,  saepius  autem  Porrigo,  labrum 
superius  tumidum,  ejusque  inflammatio  et  excoria- 
tio,  Ophthalmiae  urgent;  phthisis  pulmonum  tuber- 
culosa haud  raro  annis  pubertatis  consociatur,  me- 
lioris etiam  conditionis  pueri  hac  forma  saepe  ve- 
xantur, diathesis  ei  imprimis  favet;  character  ejus 
dynamicus  est  plurimum  erethicus. 

Ceterum  numquam  externe  scrophulas  generari, 
nisi  mesenterio  prius  affecto,  recentium  experientia 
refutavit;  et  permulti  externis  glandulis  tumhiis  af- 
fecti cum  sua  salute  internis  carent. 

In  collo  imprimis  scrophulas  frequentissime  obviam 
esse  variae  allatae  sunt  causae.  Nonnulli  propter 
ea  ibi  frequentiores  esse  affirmant,  quod  istae  par- 
tes imprimis  refrigeriis  expositae  sint,  at  saepe 
etiam  pueri  colli  glandulis  tumidis  laborant,  qui- 
bus collum  quamvis  vestimentis  fovetur,  onmeque 
refrigerium  arcetur;  causa  istius  ibi  obviam  eun- 
tis frequentiae  universalis  vix  ergo  sit  refrigerium 
illarum  partium.  Multo  magis  res  mihi  eo  causas 
repetere  videtur,  quod  ad  caput  voluminis  ejus  re- 
spectu multo  major  defertur  sanguinis  copia,  quam 
ad  ullam  aliam  partem,  huc  accedit  major  humo- 
rum in  pueris  ad  caput  impulsus,  quem  Encephali- 
tidis et  Ilydrocephali  acuti  apud  hujus  aetatis  ho- 
mines magna  frequentia  satis  prohat.  Ex  his  au- 
tem omnibus  intelligitur,  multo  vividiorum  in  illis 
partibus  ad  caput  jacentibus  materiarum  mutationem 
et  vicissitudinem  locum  habere  quam  in  ulla  alia. 
Quae  autem  quum  ita  sint,  quem  jam  offendet,  ibi 
maxime  sanguinis  deperdita  residua  collocari,  prae- 
sertim maxima  glandularum  numerositate  maximam 

ibi  opportunitatem  praebente?  Ceterum  et  aliae  ca- 
chexiae scrophulosae  formae  in  capite  vim  suam  ex- 
serentes, ut  Porrigo,  labii  superioris  inflammatio 
excoriatoria,  ophthalmia  scrophulosa  pro  eadem  mi- 
litantur sententia. 

Hoc  loco  adhuc  observationis  mentio  facienda, 
quae  a Fischero^)  instituta  est.  Glandulae  iicm- 
pe  scrophulosae,  per  aliquod  tempus  spiritu  vini  ser- 
vatae, crystallulis  obducuntur,  qui  acido  sacharicoO 
ex  P i s c h e r i experimentis  constant. 

B.  Scrophulae  meseraicaS, 

Altera  scrophularum  lymphaticarum  species  est 
illa,  quae  glandulas  mesenterio  sitas  conglobatas, 
ad  quas  vasa  lactea  migrant,  occupat.  Hanc  pro- 


9)  Hufeland  Journal  Bd.  VII.  St.  1,  p.  225. 

1)  Probare  haec  observatio  videtur  opinionem  Anglici 
scriptoris  Carmichael  (1.  c.  p.  11.)  qui  arctum  neces- 
situdinis vinculum  intercedere  inter  Diabetem  melli- 
tum et  scropluilas  dicit,  hucusque  autem  fere  neglec- 
tum. Ia  utroque  morbo  famem  esse  adauctam,  ma- 
gnam accedere  maciem,  tabescentiam,  crebrosquc  fla- 
tus, alvos  virides,  nigras,  glandulasque  mesentericas 
Diabete  defunctorum  se  saepe  vehementer  tumidas 
invenissej  digestionem  vitiatam,  addit,  utriusque  morbi 
esse  causam.  Huc  adjici  possit^  Schoenleinio  teste  in 
regionibus,  crebrioribus  scrophulis  insignibus  etiam  Dia- 
betem esse  frequcntiorem,  Diabetem  scrophuloso  habitu 
perspicuos,  aut  qui  ex  eo  morbo  laboraverunt  aut  la- 
borant, invadere,  saepe  cufn  affectibus  scrophulosis  al- 
ternare, phthisin  pulmonum  tuberculosam  saepe  acce- 
dere, quo  Diabetes  ipse  evanescit,  initio  morbi  albu- 
men tantum  urina  contineri.  Num  fortassis  materies 
scrophulosa,  mutationem  qu.tndam  perpessa,  renum  a- 
ctione  e corpore  ejicitur,  ut  pus  saepe  eorum  actione 
e coniorc  deducitur? 

vectioris  jam  ad  majorem  vitii  scropliulosi  ^'adnm 
esse  signum,  jam  K ortum*)  contendit,  et  facile 
hujus  rei  causa  intelligitur,  quum  vasa  non  lympham 
sed  chylum  afferentia  ad  illas  mesentericas  glan- 
dulas migrent  et  eas  constituant,  et  chylum  pra- 
v'um  atque  iueptum  organis  gastricis  parari  mesen- 
tericarum glandularum  tumescentiae  testentiir.  Chy- 
lo autem  depravato  brevi  majorem  labem  conceptu- 
rum esse  totum  organismum  patet,  quum  ex  eo  om- 
nes ejus  partes  conformari  oporteat,  is  quippe  quum 
sit  qui  sanguinem  semper  renovet. 

Haec  igitur  scrophularuni  species  semper  sym- 
ptomata, organa  gastrica  vehementer  laborare,  indi- 
cantia, secura  fert,  quae  dum  priori  speciei  non 
sunt  propria,  et  saepe  desiderantur,  huic  peculiaria 
sunt. 

Initio  alvus  jam  ad  obstructiones,  jam  ad  di- 
arrhoeas, quae  se  invicem  excipiunt,  prona,  diarr- 
hoea plerumque  mucum  educit,  saepius  biliosa  est, 
infantes  cibos  non  appetunt  aut  cibos  vegetabiles, 
imprimis  panem,  maxima  cum  aviditate  devorant, 
sitim  semper  depellere  student,  os  acidum  «edolet, 
venter  tumet,  majorem  capit  ambitum,  et  saepe 
tanta  tumidarum  glandularum  copia  abundat,  ut  fa- 
cile duros  glandularum  nodos  per  abdominis  pa- 
rietes manu  sentire  possis.  Quo  magis  venter  tu- 
met, extremitates  macescunt,  saepe  dolor  pungens 
in  illis  locis  sentitur,  ubi  manu  tumidas  glandulas 
invenis,  quae  pressae  dolorem  excitant.  Saepe  col- 
luvies verminosa  adest,  qua  etiam  deficiente,  pu- 
pilla dilatata  est.  Ad  haec  omnia  febris  accedit, 
praecipue  tumidis  glandulis  inflammationem  subeun- 
tibus, cutis  arida,  ardens,  pulsus  acceleratur,  urina 
minore  copia  mittitur,  glandulae  exulcerantur,  phthi- 
sis abdominalis  aut  atrophia  mortem  adducit. 


2)  Kortum  1.  c.  Th.  ni.  p.  II.  p.  213.  Henning  1.  c. 
p.  89.  sq.  Schoenlein  1-  c.  p.  87. 

Habitus  faciei  hac  forma  afflictorum  est  ca- 
checticus, pallidus,  tumidulus,  ceterum  plerumque 
dyscrasiae  scrophulosac  signa  prae  se  ferens,  oculi 
nitore  orbati,  languidi  lacrymosi,  praecipue  malo  ad 
magnum  gradum  provecto.  Tristes,  morosi,  segnes 
sunt  infantes,  indignabundi.  Praematura  pruden- 
tia, seria  amans,  vivaci  ingenio  se  ostendens,  in 
aliis  stupiditas.  Rhachitis  non  raro  cum  hac  forma 
conjuncta,  totum  corpus  praeter  tumidum  abdomen, 
emaciatum,  infirmum,  laxum  est,  cutis  flaccida.  Do- 
lores artuum  vagi  quandoque  excruciant,  vitiata  di- 
gestio, addephagia,  intercedente  tamen  haud  raro 
ciborum  nausea.  Colluvies  primarum  viarum  omni- 
modo, pituitosa  praesertim,  acida,  verminosa,  fae- 
ces albidae,  aut  viridescentes,  male  mistae,  insoli- 
tum foetorem  exhalantes,  progrediente  malo  dejec- 
tio frequens,  foetidissima.  Juniorem  aetatem  scro- 
phulae  mesentericae  affligere  solent,  circa  secundum 
jam  annum  et  maturius,  invadit  potissimum  pau- 
perculos et  plebejos  infantes,  victu  pravo  utentes, 
character  ejus  dynamicus  est  torpidus. 

4 

Ceteras  vero  omnes  cachexiae  formas  illus- 
trare et  tempus  et  arti  huic  libello  praescripti  fines 
impediunt. 


Cap.  Vf. 

De  ceteris  cachexia  scrofulosa 
laborantis  org^anisiiii  alTectilms. 

Quamquam  systema  lymphaticum  potissimum 
est,  in  quo  cachexia  nostra  vires  suas  exserit,  ta- 
men non  minus  totus  orpnismus  ejus  vim  sentit, 
fere  totus  chemismus  animalis  detrimentum  capit. 
Urina  scrophulosorum  et  rhachiticorum  ex  G aer t- 

neri  »)  experimentis  ncido  phosphorlco  abundat, 
quod  ab  aliis  in  dubium  vocatur,  et  Fourcroy  uri- 
nae rhacliiticorum  acidum  phosplioricum  iiiesse  exi- 
stimat, quod  S c hoeiil  e in  negat.  Acidum  quoddam 
cum  alcali  non  conjunctum  inesse  urinae  scrophulo- 
soruni,  constat,  cujus  autem  sit  generis  non  omnino 
evictum  est.  Sclioenlcin  acidum  urinosum,  azo- 
to  uberrimum  et  uream,  illi  propinquam  in  tali  urina 
abesse  dicit,  contra  autem  adesse  acida  vegetabi- 
lia, azoto  expertia,  ex  Carbonio  et  Hydrocarbonio 
constantia,  quae  alimenta  acidum  oxalicum  et  ben- 
zoicum  componunt.  — Urina  albido- turbida  est, 
mesenterio  infarcto,  saepeque  quasi  lactescens  con- 
spicitqr,  affectibus  abdominis  praesentibus;  alias 
cruda  est  et  aquosa  sedimentum  pituitosum  demit- 
tit. Cachexiam  scrophulosam  lithiasi  facile  ansam 
praebere  constat.  Si  contabescunt  infantes  lotium 
non  raro  mittunt  instar  phthisicorum,  colliquativum, 
partes  nutritioni  idoneas  educens,  vel  purulentum^ 
Nec  raro  supernatat  cuticula  variis  coloribus  super- 
biens. Quod  ad  intestina  attinet  gastrica,  haec 
quidem  saepius  laborant  in  scrophulosis  saburra,  ver- 
mibus, diarhoea,  at  nisi  mesenterium  infarctum  est, 
ejusmodi  affectus  gastrici  non  ad  magnum  evehun- 
tur gradum,  saepe  prorsus  absunt,  semper  autem 
multo  facilius  curantur  ac  si  glandulae  mesenterii 
tumidae  sunt.  Saepe  etiam  acidum  in  primis  viis 
adest,  cujus  quidem  praesentia  excreta  viridescen- 
tem capiunt  colorem,  et  hoc  acidum  est,  cui  ma- 
gna tribuitur  a compluribus  medicis  vis  ad  efficien- 
das scrophulas,  cui  omnes  fere  diem  dicunt  ut  cul- 
pam sustinenti  totius  mali.  At  quam  saepe  abest 
in  scrophulosis,  quam  saepe  %dest  in  hominibus, 


8)  Hufeland  iiber  Natur,  Erkenntniss  und  Heilung  der 
Scrofelkrankheit,  p.  111. 

4)  Carmichael,  Henoing  ii.  Goolad,  1.  c.  p.  3 und 
p.  12.  Hufe  land  1.  c.  p.  38. 

scrophulis  prorsus  carentibus,  quod  jam  B.  Bell*) 
monet,  et  si  adest  in  scrophulosis  nonne  eodem  jure 
sequela  toti  corpori  inhaerentis  debilitatis  et  laxi- 
tatis esse  potest,  quasi  toto  corpore  affecto  ventri- 
culus is  sit,  qui  solus  malo  resistat? 

Transpirationem  non  bene  procedere,  docet 
oedematosus  habitus,  cutis  sicca,  arida,  squamosa®). 
Non  raro  adsunt  sudores  topici , acidum  redolent, 
debilitate  adaucta  ad  sudores  prompti  fiunt  aegroti; 
nonnulli  scrophulosorum  sudores  allium  redolere  di- 
cunt, quod  phosphorum  ei  inesse  testaretur. 

Sanguinem’)  scrophulosorum  mutationes  subiisse, 
ct  in  his  summam  rerum  versari,  jam  expositum. 

Pallidus  scrophulosorum  color,  imminutus  eorum 
corporis  calor,  venae  extensae  cuti  subjacentes  pellu- 
centes,  totius  corporis  laxitas  et  imbecillitas,  ad 
fortes  musculorum  contractiones  inertia,  omnia  docent 
sanguinem  non  quo  deberet  perfecto  assimilationis 
et  mixtionis  statu  gaudere;  doleo  autem,  quod 
impeditus  fui,  quo  minus  quod  mihi  antea  in  animo 
erat,  de  hac  re  experimenta  instituerem,  coactusque 
sum  in  iis  arquiescere,  quae  ab  aliis®)  observata 
sunt  de  hac  re.  Sanguis  e vena  hominis  scrophulosi 
missus  crusta  alba,  mucosa  magis  aut  minus  crassa 
plerumque  obducitur,  molliori  tamen  quam  illa  quae 
in  inflammatoriis  morbis  cernitur.  Ipse  autem  eruor 
seu  inferior  rubicunda  placentae  pars,  haud  valde 
in  coagulum  prona,  sed  tenuis  potius,  aquosa,  di- 
lute rubens,  ct  tenui,  mucosa  substantia  mista  est, 
hinc  dissolutionis  colliquativae  satis  capax  videtur. 

Experimenta  ab  Ilenning*)  instituta  docuerunt, 
chartam  exploratoriam  coeruleam,  recenter  misso 
exquisite  scrophulosorum  sanguini  imbutam,  numquam 

5)  IJ.  Bell  1.  c.j  ejusdem  sententiae  est  Kust  1.  c.  §.  153. 
p.  22fi. 

())  Carinichacl  1.  c.  p.  11. 

7)  .Sclioenlein  1.  c. 

8)  K ortum  1.  c. 

9)  Ileuning  1.  c.  p.  (i5. 

acidi  iu  sanouinc  praesentiam  indicare,  acidum  igi- 
tur sanguini  non  inesse. 


Cap.  VII. 

l>c  causis  morbi.  . 

Morbi  nostri  causarum  tanta  est  ab  autoribus 
allata  copia,  ut  vix  res  aliqua  sit  nociva,  cui  non 
ab  aliquo  maxima  sit  data  vis  ad  procreandas  scro- 
phulas,  Optime  ut  in  ceterorum  morborum  aetiologia 
et  hanc  causarum  maximam  turbam  in  duas  dividi- 
mus classes,  in  praedisponentes  s.  causas  remotas, 
et  causas  proximas  s.  accidentes  s.  occasionales, 
quarum  auxilio  et  adjumento  morbus  demum  in  ac- 
tum ducitur, 

/.  Causae  praedisponentes. 

\ 

Hoc  loco  primum  de  baereditaria  scropimlarum 
vi  exponendum  est,  quum  alii  ex  ea  omnia  deducant, 
alii  ei  nihil  ad  scropliulas  generandas  tribuant.  Primo 
afferam  autoritates,  deinde  rem  paucis  perpendamus. 

Laurentius,  Bone  tus.  Me  ad, 2)  Macbri- 
de,  Cliarmetton,»)  Dietrich,  Toettelmann, 
omnes  uno  ore  haereditariam  scropliularum  vim  defen- 
dunt. I.<evison4)  vix  esse  morbum  dicit,  qui  tam 
facile  propagetur  quam  scrophulae.  R e i d scropliulas 
iis  morbis  haereditariis  annumerat,  quorum  evolutio 
in  prole  parentum,  eo  morbo  affectorum  nulla  fere 
prophylaxi  impediri  possit.  Cullen^)  eas  plerum- 
que et  fere  semper  esse  morbum  haereditate  trans- 


2)  Me  ad  monita  atque  praecepta  med.  cap, ‘ XV 

3)  Prix  de  1’ac.  de  clnrg.  p.  170.  I.  c.  §.  XVIII. 

4)  Levison  Londousche  med.  Prax.  p.  1.  p.  312. 

5)  Cullen  Op.  T.  IV.  8- 

latum  censet.  Th.K ortum  dicit,  scropliularum  hae- 
reditariam  vim  quotidiana  experientia  ita  evinci, 
ut  contrarium  qui  affirmet  in  luce  meridiana  coecu- 
tire  videatur.  B.  B e 1 1 scrophulas  saepe  esse  malum 
haereditate  acceptum  censet.  G.  Hufeland  im- 
primis huic  sententiae  favet,  Schoeni  e in  eandem 
defendit  sententiam,  exemplisque  probat. — Faure 
negat  scrophulas  haereditate  propagari.  Diei  itidem 
negat,  ex  ea  potissimum  ratione,  quod  sufficientes 
adsint  causae  aliae  praedisponentes  et  occasionales. 

Carmichael,  Henniiig  et  Goodlad,  levi 
sua  de  scropliularum  vi  et  indole  insignes,  omnem 
earum  haereditariam  vim  futilibus  causis  debellare 
student,  ex  causis  occasionalibus  omnia  derivantes. 

Si  rationis  causas  et  experientiam  in  consilium 
vocamus,  haec  probant  scrophulas  esse  malum,  ad 
quod  saepe  liberis  tanta  tribuatur  a parentibus  dis- 
positio haereditaria,  ut  fere  nulla  sit  accidenti  re 
nociva  opus  ad  proferendam  cachexiam.  Corpus 
liberorum , ei  parentum  simillimum  iis  etiam  sit 
morbis  obnoxium  necesse  est,  ad  quos  perpetiendos 
illi  proclives  sunt,  unde  etiam  fit,  ut  liberi  illis  im- 
primis sint  obnoxii  morbis,  quibus  is  parentum  la- 
borat aut  laboravit,  dummodo  ii  dispositione,  cor- 
pori inhaerenti  efficiantur,  cui  simillimi  sunt. 

2)  Corpus  debile,  quod  aut  jam  a natura  ita 
comparatum,  aut  rebus  nocivis  debilitatum  est. 
Hic  occurrit  parentum  aetas  nimis  juvenilis  aut  ni- 
mis annosa,  utrumqiie  enim  liberos  debiles  procreare 
experientia  sat  docet.  Corpus  autem  debile  plurimum 
facere  ad  scrophulas  procreandas,  omnes  fere  con- 
sentiunt scriptores,  quum  illud  tum  non  satis  aptum 
sit  ad  tolerandas  res  nocivas,  tum  functionibus  vi- 
talibus male  cedentibus  cachexia  ipsa  multum  ad- 
juvetur. 

3.  Febres  acutas  imprimis  exanthematicas»)  ut 


6)  Cullen  1.  c.  T.  IV.  S- 1679-  CarmichaeM.  c.  p.  11). 


31 


varlolas,  scarlatinam,  morbillos,  nec  non  vaccinatio- 
nem saepius  in  hominibus,  signa  scrophulosa  quam- 
quam exigua  prae  se  ferentibus  cachexiae  evolutioni 
ansam  dare,  notuit,  ex  altera  tamen  parte  saepe 
liomines  aflectibus  scrophulosis  laborantes  illis  morbis 
inultum  levantur. 

4.  Complures  scriptores’)  etiam  virus  syphiliticum, 
corpori  parentum  inhaerens,  causam  cachexiae  accu- 
sant; at  illud  longe  alios  a scrophulis  varios  affectus 
comparat,  et  nisi  parentes  venere  enervati,  sed  ad 
liberos  robustos  procreandos  compotes  sint,  hoc  non 
in  culpa  esse  plurimi  censent. 

7/.  Causae  occasionales. 

Si  semina  morbosa,  modo  enumerata,  corpori 
inhaerent,  tunc  sollicite  non  evitatis  potentiis  noci- 
vis cachexia  eo  facilius  erumpit.  Notandum  tamen, 
saepius  potentias  nocentes,  licet  ne  minima  quidem 
dispositio  in  corpore  adsit,  per  longum  tempus  ad- 
missas per  se  solas  corpus  sensim  ita  mutare  posse, 
ut  ad  morbum  disponatur,  et  ulla  accedente  injuria 
in  morbum  incidat.  lluc  autem  omnia  referenda 
sunt,  quae  corpus  sive  directo  sive  indirecto  modo 
debilitant^),  functiones  turbant,  et  statum  natura- 
lem partium  solidarum  et  fluidarum  corrumpunt. 

Agmen  ducunt  alimenta  et  potulenta,  quae  aut 
qualitate  sua  aut  nimis  adhibita  copia  noxia  fiunt, 
ea  omnia  recensere  lonofuni  esset.  Acrem  ad  sero- 
phulas  generandas  non  minoris  esse  momenti  quam 
ingesta  omnium  scriptorum  una  est  sententia.  Scro- 
phu  lac  locorum  depressorum,  paludosorum,  quibus 
frigidum,  humidum  et  nebulosum  coelum  contigit, 
vel  quae  per  se  satis  calida,  vicissitudini  tamen 

7)  Astrue  Maladies  venerieunes  T.  II.  p.  7.  Majault 
Prix  de  l’ac.  de  cliirg.  p.  318.  llosenstein  Kinder- 
krankheiten  p.  677. 

8)  De  abusu  purgantium  vide:  Sydenham  opera  univ. 
p.  510. 


N 


32 

aeris  frigidi  et  humidi  obnoxia  sunt,  peculium  sunt. 
Hinc  ct  scrophulosi  hanc  aeris  intemperiem  aegerri- 
me ferunt,  vere  imprimis  et  autumno®)  ingravescit 
malum,  aestate  mitigatur.  Quantum  aer  frigidus, 
humidus  in  liac  re  valeat,  ex  eo  elucet,  quod  ho- 
mines, e terrae  regionibus,  quae  vitio  scrophuloso 
propter  aeris  conditionem  carent,  cum  morbo  affli- 
ctantur, in  Europam  profecti,  ct  identidem  simiae^®), 
e patria  sua  in  Europam  delatae,  vchementissimo 
saepe  malo  scrophuloso  afficiuntur.  Deinde  aer  in 
tabernulis  ' hominum  pauperum  vaporibus  humidis, 
putridis,  multorum  hominum  confluxu,  vel  ullo  alio 
modo  insigniter  corruptus  frequentissima  est  ca- 
chexiae nostrae  causa,  unde  pueri  in  fabricis  or- 
phanotropheis  vitam  degentes  saepe  cachexiae  scro- 
phulosae  signa  prae  se  ferunt. 

Porro  omnia  quae  cutem  ita  afficiunt,  ut  ma- 
teries per  eam  excernendae  retineantur,  vel  impu- 
ritates in  humorum  massam  resorbeantur,  dyscra- 
siae  scrophulosae  favent.  Huc  referenda  sunt  im- 
mundities, quam  in  infimorum  hominum  classe  in- 
signem et  vix  vitandam  deprehendimus,  linteamcn- 
ta  faece  et  urina  despurcata  et  madida,  quibus  per 
horas  saepe  includuntur  infantes,  omissa  corporis 
lavatio  et  alia  ejusmodi. 

Refrigerio^^)  ad  scrophulosos  affectus  producen- 
dos magna  est  potestas,  cui  et  a permultis  maxi- 
ma omnium  tribuitur  vis. 

Postremo  animi  affectus  deprimentes,  tristitia, 
segnities,  vita  deses  et  sedentaria  saepe  eruptioni 
morbi  favent. 


9)  Cullen  1.  c.  §.  1680. 

10)  Whifce.  Ueber  Scrofeln  und  Krdpfe  p.  21. 

11)  H u fe  1 a 11  d I.  c.  p.  323. 

12)  Unzer.  Med.  Handbiicli  p.  232.  Henning  1- c.  p.  80. 

VITA. 

Ego  Carolus  Augustus  Hitxerothf  confessioni  evangellcae 
addictus,  d.  XIII.  in.  Octobr.  a.  MDCCCXI  Parthenopoli  na- 
tus sum,  pareiitibusque,  patre  optimo  Augusto y mercatore, 
matre  dilectissima  Johannuy  e geute  ScheUty  adhuc  vigen- 
tibus gaudeo.'  Undecim  annoruin  puer  gymnasium  Mauritia- 
num , quod  Cei.  Matthias  Hectore  patria  urbe  maxime  floret, 
adii,  optimisque  praeceptoribus  ducibus  ad  licerarum  studium 
accubui,  quibus  viris  omnibus  data  hac  occasione  gratias 
publice  exhibeo.  Literarum  ibi  curriculum  emensus,  sum- 
maeque  maturitatis  testimonio  munitus,  Halas,  ubi  medicinae 
operam  navarem  , a.  MDCCCXXXI  autumno  me  contuli,  ibi- 
que  ab  III.  Heffter,  penes  quem  t.  t.  summa  erat  rerum,  in 
civium  academicorum  numerum  receptus,  a Beat.  Dxomli  in 
album  facultatis  medicae  inscriptus  sum. 

Halis  tres  annos  commoratus,  deinceps  his  scholis  in- 
terfui: Beat.  Meckel  anatomiam  universam,  artemque  cada- 
vera secandi  me  docuit;  111.  Gerlach  de  logice  et  philoso- 
phia fundamentali,  III.  Tieftrunck  de  psychologia,  111.  Nitxsch 
de  zoologia  et  helminthologia , Beat,  Spreugel  de  botanice, 
111.  Schweigger  de  chemia,  III.  Kaemptz  de  physica  experi- 
mentali,  111.  Germar  de  mineralogia  disserentes  audivi. 
111.  Frkdlntuder  encjclopaediam  et  historiam  medicinae, 
idemque  physiologiam  et  pharmacologiam  mihi  exposuit; 
111.  Kruckenberg  pathologiae  et  therapiae  quum  generalis 
tum  specialis,  IJI.  Blastus  chirurgiae  et  generalis  et  specia- 
lis, idemque  akiurgiae,  III.  ISiemeyer  artis  obstetriciae  mihi 
praeceptores  fuere.  Instituto  medico  clinico  III.  Krukenbergy 
ophthalniiatrico- chirurgico  111,  JJlasiuSy  et  obstetricio  111. 
Niemeger  per  semestre  interfui.  — Jam  vero  autumno  a. 
MDCCCXXXIV'.  Halas  cum  alma  Friderica-Guilelma  commu- 
tavi, et  hic  ab  111.  Steffens  t.  t.  Hectore  magnifico  inauguratus, 
ab  111.  liusch,  t.  t.  Decano  in  album  fimultatis  medicae  inscri- 
ptus sum.  Per  annum  scholas  clinicas  medicas  Cei.  W’olffy 
chirurgicas  111.  Rusty  ophthalmiatricas  111.  Juengkeiiy  oph- 
thalmiatrico-chirurgicas  generos,  de  Graefey  singulas  seme- 
stre frequentavi. 

(luibus  viris  omnibus  ob  magna  eorum  in  me  merita,  ma- 
ximas ago  gratias,  et  nunquam  me  pietatis  erg.a  eos  ani- 
mum depositurum  esse  voveo. 

Tentaminibus  vero  et  philosophico  et  medico,  nec  non 
examine  rigoroso  coram  gratioso  medicorum  ordine  supera- 
tis, ut  dissertatione  thesibusque  publice  defensis  summi  in 
medicina  et  chirurgia  honores  in  me  conferantur  opto. 

jQ  Medicaminibus,  oculo  ipsi  admovendis  in  ejus 
morbis  quam  diu  fieri  potest  abstineamus. 

Interdum  arteriotomia  venaesectioni  praefe- 
renda. 

3}  Rheumatismi  peculiaris  natura  et  cis  non  est 
inflammatio. 

Operatio  mammae  earcinomatosae  plane  re- 
' jicienda. 

Multis  ac  variis  viis  natura  ad  eundem  fer- 
tur finegn. 

